cyanic-selkie/wikianc huggingface dataset:
Synnøve
Synnøve-striden
I januar 1949 fikk en del skribenter, blant andre Andre Bjerke og Francis Bull som hadde utenlandske fornavn, tilsendt et stensilert skriv fra Austmannalaget, undertegnet av Eivind Vågslid som var lektor i norsk ved Eidsvoll landsgymnas. Her stod blant annet: "«Austmannalaget vil bede alle norske yrkjarar og bladskrivarar om å nytta rette og gode norske døypenamn og etternamn på alle tenkte menn og kvinner dei skriv om, og like eins høvelege og norske namn på alle tenkte stader, hus, husdyr, båtar, lag og anna som har sernamn i det røynlege livet. Boknemne og bladnamn bør sjølvsagt òg vera norske. – Det er ein velkjent røyndom at mange menne, stader og ting har fengi namn etter tilsvarande tenkte ting i bøker og blad. Tenk berre på kor mange det er som er oppkalla etter Solveig i Peer Gynt eller Gerd i Brand. Med desse og andre slike namn har Henrik Ibsen gjort veldig mykje til å styrkja norsk namnesed og venja folk til å nytta norske døypenamn, like eins som Bjørnstjerne Bjørnson har narra folk til å kalla småjentene sine etter Synnøve Solbakken og gjeva dei det unorske namnet Synnøve.(...) Dette er ei stor og mykje viktig norskdomssak.»"Uken etter svarte Francis Bull på dette i et foredrag han holdt i Oslo: "«Synnøve er oppkalt efter den hellige Sunniva – navnet har levd i Norge siden kristendommen kom hit. Skal ikke tusen års norsk tradisjon være godt nok?»"Han fikk svar fra Eivind Vågslid: "«Nei, 1 000 års tradisjon er ikkje nok, når han er vrang og uhøveleg i norsk mål. 1 000 års vanskipnad er verre enn 10 års, og 1 000 års bruk av eit uhøveleg unorsk ord gjer det ikkje betre enn eit høveleg nytt norsk ord. Døypenamnet Johannes har òg komi til Noreg med kristendommen, og det vert nytta i si opphavlege skriftform den dag i dag. Men namnet er like unorsk og kjennes like unorsk for det, og har aldri høvt i norsk talemål.(...)Den striden som no er reist om Synnøve, har gjort at det no er mange 100 fleire menne her i landet som veit at det er unorsk, og det kjem i framtida til å føre med seg at det vert tilsvarande mange som ikkje kjem til å nytta det.»"André Bjerke konkluderte med at Eivind Vågslid ikke godkjente det som er skjedd i norsk historie etter slaget ved Svolder.
Utbredelse
Formen Synneve var populær som navn på jentebarn født i Norge på 1700-tallet. Formen Synnøve var populær på 1920-, 1930- og 1940-tallet.
Northern Illinois University
Siden 1921 ga lærestedet bacheloreksamen i lærerutdanningen, og mastereksamen fra 1951. Fire år senere ble fagkretsen og eksamensretten utvidet utover lærerutdanning, og 1957 fikk lærestedet navn og status som et liberal arts universitet.
Den 14. februar 2008 fant det sted en skyteepisode ved NIU hvor syv ble drept og atten såret av den tidligere studenten Steven Kazmierczak.
NIU Business School rangeres meget høyt nasjonalt, og det samme gjør lærerutdanningen og forskningen innen dette fagfeltet.
Vostotsjnyj lufthavn
Vostotsjnyj lufthavn (russisk: Aeroport Vostotsjnyj)  er en avskjerings flyplass som ligger i øst for byen Kursk i Kursk oblast i Russland.
Ottawa Ski Club
Ottawa Ski Club (fransk: Club de ski Ottawa) i Ottawa i Canada ble stiftet i 1910 og eksisterte i sin opprinnelige form til den gikk konkurs i 1989. Den påstås å ha vært verdens største skiklubb, med så mange som 14 000 medlemmer i 1973. Blant utøvere som har vært medlem i klubben er alpinisten Anne Heggtveit, som ble olympisk mester i slalåm i 1960, Betsy Clifford, verdensmester i storslalåm i 1970, og Horst Bulau, Canadas beste skihopper i moderne tid. Skiklubben ble etablert på nytt etter konkursen og eksisterer i dag (2015) både under eget navn og som en del av Camp Fortune Ski Club.
Historie
Den viktigste aktiviteten de første årene etter stiftelsen var skihopping. Norsk-canadiske Sigurd Lockeberg, som var skiklubbens første leder (1910-1913), bygde den første hoppbakken i Rockcliffe Park i Ottawa samme år som skiklubben ble stiftet. Der ble det canadiske mesterskapet arrangert i 1914, med Lockeberg selv som vinner, og i 1915. Under 1. verdenskrig vervet mange av medlemmene seg i militæret, og klubben innstilte aktiviteten.
Skiklubben ble startet opp igjen i 1919 og konsentrerte seg de neste årene mye om langrenn. Klubben satte umiddelbart i gang med å bygge langrennsløyper, særlig ved Camp Fortune i Gatineau Hills nord for Ottawa, der klubben kjøpte en eiendom i 1920. Alt på dette tidspunktet fantes det drøyt 31 km løyper i dette området. Et stort nettverk av langrennsløyper, 100 km (62 miles) på det meste, ble i årene 1924-1932 laget ved Camp Fortune. I 1932 ble den første alpinbakken åpnet der, og alpint utviklet seg deretter til å bli den viktigste grenen i klubben.
Hoppbakken i Rockcliffe Park ble ombygd og gjenoppbygd flere ganger. Det canadiske mesteskapet ble igjen arrangert der i 1922, 1926 og 1933. Klubbrivalene Cliffside Ski Club arrangerte for øvrig det nasjonale mesterskapet i sin bakke i Fairy Lake ved Gatineau i 1924 og 1928. Sigurd Lockeberg startet arbeidet med en ny hoppbakke i Camp Fortune i 1933. Den gamle hoppbakken i Rockcliffe Park ble revet i 1937. Det nye hoppanlegget, som senere fikk navnet Lockeberg Ski Jumps, var arena for det canadiske mesterskapet i 1938.
Hoppbakken ble utbygd til 60-metersbakke etter 2. verdenskrig og nyåpnet i februar 1948. Mindre øvingsbakker ble bygd i 1956 og 1960. Etter at unnarennet raste ut sommeren 1959, ble hoppbakken igjen ombygd. Den ble gjenåpnet med et internasjonalt renn i februar 1967, der svenske Kjell Sjöberg vant og satte bakkerekord med 202 fot (61,5 meter). Det nordamerikanske mesterskapet ble arrangert der i 1970. Senere sank imidlertid hoppaktiviteten, og hoppanlegget i Camp Fortune ble stående å forfalle. Etter konkursen ble den største bakken revet. Nye småbakker (opptil K40) ble bygd i årene 2001-2004, og hoppanlegget ble gitt navnet Fred Morris Memorial Ski Jumps.
Skiklubben hadde 2200 medlemmer i 1929. Etter at medlemstallet sank noe fram mot 1940-tallet, steg det igjen etter krigen og særlig rundt 1960, da milepælen 10 000 medlemmer ble nådd. Tallet skal ha steget til 14 000 i 1973. På 1970-tallet ble langrenn populært igjen, men mange av turlangrennsløperne valgte å stå utenfor det organiserte skimiljøet, og skiklubben fikk dermed ikke noen videre medlemsvekst.
Ivano-Frankivsk oblast
Ivano-Frankivsk oblast (ukrainsk: Івано-Франківська область) er et fylke (oblast) i Ukraina. Fylkets areal er 13 900 km². I 2008 hadde Ivano-Frankivsk oblast 1 381 700 innbyggere og administrasjonssenteret ligger i byen Ivano-Frankivsk.
Provinsen ligger sørvest i Ukraina og grenser til Romania i sør og til Zakarpattja oblast i vest, Lviv oblast i nordvest, Ternopil oblast i nordøst og Tsjernivtsi oblast i sørøst.
Anna Christie (1923)
Anna Christie er en amerikansk stumdramafilm fra 1923, regissert av John Griffith Wray og Thomas H. Ince og produsert av First National Pictures. I hovedrollene spiller Blanche Sweet, William Russell, George F. Marion og Eugenie Besserer.
Filmen handler om en tidligere prostituert som forelsker seg, men får problemer når fortiden hennes blir kjent. Manus er skrevet av Bradley King, basert på Broadway-teaterstykket Anna Christie, skrevet av Eugene O'Neill.
Handling
En urolig ung kvinne kommer for å flytte inn sammen med sin fremmedgjorte far, som bor i New York. En tøff sjømann forelsker seg snart i henne. Men dette utløser konflikter mellom faren hennes, og denne frieren. Det ingen av dem er klar over er at kvinnen sitter på en hemmelighet som kan føre til at hun mister både faren sin og frieren sin.
Tapas
Tapas er en rekke forskjellige spanske forretter/matretter (også kalt fingermat), slik som en blanding av oliven, oster, eller forseggjorte småretter som frityrstekt blekksprut (puntillitas) og spekeskinke. I Spania serveres ofte tapas som gratis tilbehør til drikken før middagen serveres. I USA og Storbritannia har tapas utviklet seg til en egen kokkekunst der restaurantkunder kan bestille mange forskjellige spanske småretter og kombinere disse til et helt måltid. Denne typen fingermat har også spredt seg til Skandinavia.
Etymologi
Navnet kommer av det spanske ordet tapar, som betyr «å dekke over»/«å dekke til», med det tilhørende substantivet una tapa som betyr «et lokk». Opprinnelig plasserte man en liten brødskive over sherryglassene for å forhindre fluer, men senere ble det også plassert småretter oppå brødskivene.
Rødde Folkehøgskole
Rødde folkehøgskole er en kristen folkehøgskole i Melhus i Trøndelag. Røddes visjon er "Våg noe nytt, lær noe mer". Skolen tar årlig imot 100 elever og eies av Norsk Luthersk Misjonssamband. Om sommeren kan skolen leies for kurs, stevner, arrangementer og selskap.
Starten
Rødde ungdomsskole startet i 1920. Skolen ble lagt til Rødde fordi man her så muligheten for å starte en jordbruksskole i tillegg. Disse planene ble det ikke noe av, men unntatt skoleåret 1944-1945 har det vært skoledrift på Rødde siden 1920. I 1972 ble navnet endret til Rødde folkehøgskole, siden den offentlige ungdomsskolen da var innført, og den tok i bruk ungdomsskolenavnet.
På fritida
På Rødde stenges ikke skolen når undervisninga er over for at det skal være aktiviteter og trivsel hele dagen. Alle avdelinger er åpne eller låses opp ved behov. Klasserommene er også alltid tilgjengelige for linja. Mange ønsker å være der for å bruke mer tid til å jobbe med prosjekter etter undervisning. Hver torsdag kveld er det torsdagskafé, en frivillig kristen samling i kaféen, og hver fredag arrangerer stipendiatene Happy Friday med mange ulike aktiviteter. De fleste lørdagskvelder arrangerer linjene elevkvelder.
Skolen har 28 dobbelrom med bad, 20 dobbelrom uten bad og noen få enkeltrom med eller uten bad.
Noatak (elv)
Noatak er ei elv i det nordvestre Alaska, USA av ca. 684 kilometers lengde. Den renner ut i Beringstredet, vest for byen Noorvik, ikke langt fra der hvor Kobuk renner ut litt lengre sør. Nedbørfeltet omfatter nøyaktig Noatak National Preserve, og begge er da på 26 300 km².
Ved elva ligger også deler av Gates of the Arctic nasjonalpark på 39 460 km². Elva starter i fjellkjeden Brooks Range 2 610 moh., og renner rett vestover til byen Noatak, hvor den så svinger sørover og inn i Beringstredet. Det er god laksefangst i elva.
FA-cupen 1967/68
FA-cupen 1967/68 var den 87. sesongen av den engelske FA-cupen. West Bromwich Albion slo Everton 1–0 etter ekstraomganger.
21. mai
21. mai er den 141. dagen i året, den 142. i skuddår. Det er 224 dager igjen av året.
Vuze
Vuze (tidligere Azureus) er et Java-basert peer-to-peer-program som benytter seg av BitTorrent-teknologien.
21. mai
Navnedag
Helene, Ellen, Eli. Navnedagen er etter St. Elin av Skövde.
Fødsler
Se flere som er født 21. mai i Kategori:Fødsler 21. mai.
Dødsfall
Se flere som døde 21. mai i Kategori:Dødsfall 21. mai.
EM på skøyter 1990
EM på skøyter 1990 ble avholdt den 19., 20. og 21. januar 1990 i Thialf i Heerenveen, Nederland. Teknisk arrangør var det nederlandske skøyteforbundet ved lokalarrangøren Koninklijke IJsvereinigin Thialf.
Det var første gang europamesterskap ble arrangert både for damer og herrer på samme sted samtidig. Tittelforsvarer for damer fra året før i Vest-Berlin var Gunda Kleemann og for herrer i Göteborg Leo Visser. Gunda Kleemann forsvarte tittelen, mens Bart Veldkamp vant sitt første europamesterskap.
Deltagelse
Det 15. europamesterskapet for kvinner ble arrangert for femte gang (1970, 1981, 1982 og 1983) i Heerenveen. Det var første gang det ble arrangert innendørs.
Sammenlagt
Tall bak navn er antall deltagelser i mesterskapet.
Zócalo
Zócalo er en meksikansk betegnelse på det sentrale torget eller urbane samlingsstedet i byens sentrum. Det best kjente zócalo er Plaza de la Constitución midt i Mexico by, en av verdens største plasser. En annen er Zócalo i Puebla.
Ordet zócalo stammer fra latin socculus, og er beslekta med det norske ordet sokkel.
Kilder
Zócalo
Alisa Agafonova
Alisa Agafonova (født 15. januar 1991) er en tyrkisk kunstløper. Hun representerte landet sitt under Vinter-OL 2014 i Sotsji, der hun ble nummer 22 i isdans.
Mapungubwe
Mapungubwe var en historisk by i det som nå er det nordlige Sør-Afrika. Byen eksisterte fra 1050 til 1270 i elvemøtet mellom Shasheeleven og Limpopoelven, og var senter for et kongerike som omfattet deler av dagens Botswana og Zimbabwe. Byen er i dag nasjonalpark, fortidsminne, utgravningsområde og verdensarvminne.
Mapungubwe betyr sjakalenes område. Mapungubwefjellet består av sandstein, med 30 meter høye kløfter og et 300 m langt platå på toppen. Fjellet var bebodd i perioden 1220-1290.
Mapungubwe nasjonalpark utgjør sammen Tuli Block i Botswana og Tuli Safari area i Zimbabwe det felles Limpopo/Shashe Transfrontier Park.
Kongedømmet
Mapungubwe-samfunnet har blitt beskrevet som det mest avanserte i det sørlige Afrika. Arkeologer mener at det var det første samfunnet med klasseinndelt samfunnsorganisering, hvor lederne levde adskilt fra folket forøvrig. Viten og gjetninger om Mapungubwesamfunnet er basert på bygningsrester og andre arkeologiske funn, ettersom det ikke finnes skriftlige minner etter Mapungubwene.
Livet i Mapungubwe var basert på jordbruket og på familiegrupper. Egne områder var forbeholdt rituelle seremonier, husholdningsaktiviteter og andre funksjoner. Kveget bodde i innhegninger nær bolighusene.
Utgravningene
Mapungubwes historie var glemt inntil 1932. På nyttårsaften 1932 fant en lokal bonde og hans sønn en rekke gjenstander på toppen av fjellet. De meldte fra om funnet til professor Leo Fouché ved University of Pretoria. Dette innledet en serie utgravninger som har vedvart til i dag.
Ettersom det ble funnet flere gullgjenstander, ble funnene lenge holdt hemmelige av frykt for gravrøvere. Gjenstandene som ble funnet er datert til ca. 1000-1300. Funnene inneholder keramikk, glassperler, kinesisk glasert keramikk, gullsmykker (blant annet det gylne neshornet), keramikkfigurer, organisk avfall, utskåret elfenben, og gjenstander av kobber og jern.
Liv og død
Liv og død er en norsk film fra 1980. Regien er ved Petter Vennerød og Svend Wam. Jacob Trier har ansvaret for lyd. I hovedrollene spiller Bjørn Skagestad og Kjersti Døvigen.
Handlingen
Historien begynner med møtet mellom legen Jacob og kollegaen John. En emosjonell dragning kommer over dem. Vi blir så introdusert til Jacobs samboer Jennifer som jobber som journalist. De lever begge i et "åpent" forhold. Mens Jennifer har sex med en kollega, velger Jacob å starte et forhold med Jon. Når de tre møter hverandre etter julaften begynner forholdet mellom de to mennene. Jennifer får sparken fra redaksjonen, og blir mer sjalu på dem. Jacob begynner å oppsøke fremmede menn på egenhånd. Etter hvert innser John at han blir nødt til å skille seg fra Jacob og Jennifer.
En kveld møtes de alle på utestedet ”Hysteria”, og alt ser ut til å være bra igjen. På vei hjem blir John og Jacob overfalt av menn som stikker en dolk i anuset på John. Han våkner senere opp på sykehuset og blir fortalt at han er syk. Jacob og Jennifer tar godt vare på John til han klarer å stå på beina, og etter en stund er han frisk nok til å foreta et besøk hos den tolerante tanten Diddi. En dag blir Jennifer forfulgt av de samme mennene som overfalt John, og John begynner å føle seg dårlig mens han hjelper til på Diddis gård. På sykehuset blir Jacob fortalt at det venter en telefon til ham. Han går for å svare.
Tambak Lorok kraftverk
Tambak Lorok kraftverk, også kjent under navnet PLTG Semarang, er et varmekraftverk ved Semarang, på det sentrale Java i Indonesia. Det har en installert produksjonskapasitet på 1338 MW fordelt på 13 generatorer i 4 blokker av ulik størrelse opptil 658 MW. To blokker er fyrt med dieselolje, og to blokker fyres med naturgass hvorav én gjennom kogenerasjon og én som konvensjonell gassblokk.
Brenseltypen er naturgass og dieselolje. Operatør er PT Indonesia Power. Årsproduksjonen er om lag 4,5 TWh.
Redningsdrakt
Redningsdrakt er en maritim påkledning som fungerer som redningsmiddel i kaldt vann. Med dårlig påkledning vil en svømmer i vinterkaldt vann etter 10–12 minutter begynne å få alvorlige problemer med å holde seg flytende på grunn av hypotermi, som etter 30–45 minutter kan være livsfarlig. En redningsdrakt dekker hele kroppen inkludert hodet, og gir økt oppdrift som en redningsvest, samt isolasjon mot vannet. Derved vil en normal person kunne øke sin overlevelsestid i 4 ℃ med flere timer, noe som kan øke sjansen for redning. Slike plagg blir også omtalt som «overlevesesdrakt». Siden drakten ikke kan sikre overlevelse mener flere produsenter at en bør bruke ordet «redningsdrakt».
En redningsdrakt skal kunne tas på utenpå vanlige klær og sko på 2–3 minutter i mørke. Den har integrerte sko og hansker og er helt tett når den er lukket. Hodet er dekket av en stor, isolert hette da en vesentlig del av varmetapet i kaldt vann skjer fra hodet. På nyere drakter er ansiktet beskyttet av en skjerm som både beskytter mot skumsprøyt og mot fuglangrep på utmattede eller bevisstløse personer.
Stoffet er vanntett og i en signalfarge med refleks. Ofte er drakten også utstyrt med fløyte og lykt. På ryggen og kanskje i front er det store hemper, sterke nok til heising, som kan forenkle innhenting av en person i sjøen. Slike hemper var et resultat av erfaringer fra Alexander L. Kielland-ulykken.
Francisco I. Madero
Francisco Ignacio Madero González (født 30. oktober 1873 i Parras i Coahuila i Mexico, død 22. februar 1913 i Mexico by) var president i Mexico fra den 6. november 1911 til den 18. februar 1913.
Bakgrunn
Francisco Madero kom fra en velstående familie, med store investeringer i sterke alkoholdrikker, og en rekke store landeiendommer. Slekten var en av Mexicos større bomullsprodusenterog eide 167.000 hektar land. På deres eiendommer ble det anvendt den mest moderne teknologi og moderne ledelsesmetoder.
Han var utdannet fra Maryland, Versailles, Paris og University of Berleley i California. Han kom tilbake til Mexico i 1903 for å gifte seg med sin Sara Pérez.
Politiker
I 1909 stiftet han Partido Nacional Antirreleccionista («nasjonalt parti for ikke-gjenvelgelse»). Ved valget i 1910 hadde Porfirio Díaz lovet et demokratisk valg, men Díaz hadde sørget for at Madero var fengslet sammen med 6000 av sine partifeller under dette valget. Díaz vant valget i 1910 og ble gjenvalgt som president, mens Madero klarte å rømme fra fengselet og over til Texas. Den meksikanske revolusjonen startet og den 25. mai 1911 måtte Díaz si fra seg makten og flyktet utenlands. Francisco León de la Barra ble da utpekt som ny president av Madero.
President
Den 6. november 1911 ble Madero valgt som president. Han var politisk uerfaren, og innrettet en liberal regjering med svak støtte fra marginaliserte grupper. Oppstander anført av Emiliano Zapata og Pascual Orozco gjorde det ikke enklere. Madero ble tvunget til å gå av etter et statskupp, ledet av general Victoriano Huerta, den 18. februar 1913. Huerta menta han var ikke dyktig nok til å lede landet i disse tider. Devvar planen å stille ham for retten.
Madero, som ventet på denne rettssaken, ble skutt og drept noen dager senere sammen med sin visepresident. Det skjedde ved et angivelig flyktforsøk i bakgården til Palacio de Lecumberri.
Tom Clancy’s Rainbow Six
Tom Clancy's Rainbow Six er et førstepersonsskytespill utviklet av Red Storm Entertainment, utgitt til PC i 1998, og senere omprogrammert til Mac OS, PlayStation, Dreamcast og Nintendo 64. Rainbow Six er basert på boken med samme navn av Tom Clancy, og akkurat som i boken handler det om en hemmelig internasjonal kontraterror organisasjon som tar seg av terroraksjoner over hele verden. Spilleren skal først organisere en plan for å utføre oppdraget, og kan deretter spille alle i laget under oppdraget, i førsteperson.
Oppfølgere
Rainbow Six ble en stor suksess, og utvidelsen Eagle Watch kom i 1999. Senere har det dessuten kommet mange oppfølgere:
Handling
Spillet ble satt mellom 1996 og 2000. Rainbow Six er en nylig opprettet multi-nasjonal enhet for å bekjempe terrorisme, sammensatt av elitesoldater fra forskjellige NATO-land, USA, Brasil, Spania, Østerrike, Sverige, Australia, Russland og Israel, grunnlagt for å adressere det voksende problemet med internasjonal terrorisme. Organisasjonens leder heter John Clark, og team-leder er Ding Chavez.
Kort tid etter grunnleggelsen må Rainbow Six reagere på en rekke tilsynelatende ikke-relaterte terror-angrep fra Phoenix Group, en radikal organisasjon som slåss mot global oppvarming. I løpet av deres etterforskning blir Rainbow Six veiledet av John Brightling, styreleder for det mektige bioteknologi-selskapet Horizon Inc. Men det Rainbow Six ikke vet er at Brightling og hans organisasjon utvikler en svært smittsom ny stamme fra Ebola-viruset kalt "Brahma" som de planlegger å bruke for å utrydde det aller meste av menneskeheten. De skal bare spare bare noen veldig utvalgte få mennesker som deretter kan gjenoppbygge jordkloden til en vitenskapelig og miljø-vennlig utopi.
Leif Justers ærespris
Siden 2019 har Chat Noir stått for utdelingen i samarbeid med Sparebanken Øst. Prisen ble opprettet og tidligere delt ut av Leif Justers revyfond. Fondet ble opprettet i 1981 med inntektene fra en festforestilling i anledning Justers 70-årsdag, og ble opprettet av daværende teaterdirektør ved Chat Noir, Dag Frøland.
Prisen ble tidligere delt ut på komikeren og skuespilleren Leif Justers fødselsdag 14. februar. Prisbeløpet var i starten på 10 000 kroner.
Sammen med Leonardstatuetten er Juster-prisen en av de høyeste utmerkelser i norsk revybransje.
IJsselmeer
Innsjøen har en overflate på ca. 1 100 km² og er dermed Vest-Europas største. IJsselmeer er på sitt dypeste utenfor Urk, med en dybde på 5,5 m under NAP. Elven IJssel, som munner ut i innsjøen via Ketelmeer, ga den dens navn. Frem til 1976, da diket mellom Enkhuizen og Lelystad ble sluttført, var Markermeer en del av IJsselmeer.
Mindre innsjøer som er forbundet med IJsselmeer
Fra vest via syd til øst:
Vannhusholdningen
Vann tilsiger IJsselmeer fra elvene
Videre står innsjøen for en del av tilførselen av ferskvann for områdene rundt den, ved Lemmer slippes vann inn for slik å forsyne Friesland og Groningen med ferskvann. Vann herfra brukes også som drikkevann, slik som for eksempel ved Andijk.
Om sommeren holdes vannivået på 20 cm under NAP, mens det om vinteren er 20 cm lavere, 40 cm under NAP. Den høyere vannstanden om sommeren kan forklares med behovet for mer ferskvann i en tid da man trenger mye vann for å holde gjennomstrømningen i kanalene oppe og slik motvirke at polderne får et for høyt saltinnhold. For å sikre vanntilstrømning om sommeren har elven IJssel blitt gjort dypere, og tre slusekompleks (engelsk: weirs) som sørger å høyne elvens nivå har blitt bygget i Nederrijn.
Fylkesvei 2580
Frem til 2019 hadde veien betegnelsen fylkesvei 397 (Oppland).
Burkina Faso under Sommer-OL 2000
Burkina Faso under Sommer-OL 2000. Fire sportsutøvere, tre menn og en kvinne fra Burkina Faso deltok i tre sporter, boksing, judo og friidrett under Sommer-OL 2000 i Sydney. De vant ikke noen medaljer.
Northern Kentucky University
Northern Kentucky University (forkortet NKU) er et delstatseid universitet i Highland Heights i delstaten Kentucky, USA, ca. 11 km sørøst for Cincinnati, Ohio. Det er også campuser for voksen- og kveldsundervisning i Covington og Williamstown, Kentucky.
Ved universitetet var det 14 617 studenter og 1 089 vitenskapelig ansatte i 2006, og samme året var skolepengene US$ 5 448 for studenter folkeregistrert i delstaten. Studiene gis opp til mastergradsnivå og profesjonsgraden First Professional.
Oldtidsvei
Oldtidsvei er betegnelsen på et veiløp som kan føres tilbake til eldre tider. Oxford Dictionary definerer en oldtidsvei (trackway) som «en sti formet av gjentatt tråkking av folk eller dyr». Over tid utviklet mange av disse stiene seg til veier. Noen slike tråkk, både av mennesker og dyr, er bevart i vulkansk aske eller torvmyr som tidsvitner fra forhistorisk tid.
Tanzania
En del av de eldste oldtidsveier for menneskelige stamfedre er oppdaget i Tanzania. Oldtidsveien Laetoli er berømt for homininifotspor bevart i vulkansk aske. Etter at fotavtrykkene ble avsatt i asken, har mykt regn sementert askelaget til tuffstein, og således bevart den veien disse tidlige menneskene har vandret. Tre enkeltindivider, der den ene gikk i sporene etter de andre, var sporene etter den tredje vanskelige å oppdage. Da sporene fører i samme retning, kan de ha blitt avsatt av en gruppe, men ingenting annet støtter antagelsen om en kjernefamilie som sammen besøker et vannhull.
Sør-Afrika
I Sør-Afrika er det funnet to oldtidsveier med fotspor, en ved Langebaan og en ved Nahoon. Begge ble funnet i fossilerte sjøsanddyner. Ved Nahoon er det funnet minst fem arter av virveldyr, inkludert tre fotspor fra menneskeaper, bevart som avstøpninger. Avtrykkene ved Langebaan er de eldste dokumenterte spor avsatt av mennesker, rundt 117.000 år gamle.
Norge
Mange av Norges oldtidsveier er blitt del av moderne veiutbygging, og noen er gjengrodd, men deler kan fortsatt gjenfinnes. Professor Dahls gate midt i Oslo er en forlengelse av Hegdehaugsveien, der det slyngete veifaret er bevart og røper den gamle opprinnelsen. Noen av veiene er fredet. Mange steder er kunnskapen om de gamle veiløpene glemt fordi de oppstod i forhistorisk tid, og skriftlige kilder mangler. Andre steder kan deler finnes som stier mellom gårder i området. Gamle veiløp forbi gravhauger og andre oldtidsminner viser seg ofte å være en oldtidsvei.
Statens vegvesen har et eget skilt for å markere oldtidsveier.
Det eneste stedet i Norge som har navnet Oldtidsveien i Sentralt stadnamnregister, ligger i Sarpsborg kommune. Fylkesvei 130 har fått betegnelsen på grunn av alle gravfunn og helleristninger langs denne veien.
Danmark
Broskov oldtidsvei regnes som Nordens vakreste og mest velbevarte oldtidsvei, oppdaget i 1949 under drenering. Den ligger ved et vadested rundt 5 km nordvest for Præstø og består av en nesten 70 m lang og 3,5 m bred brolegging fra 300-400 e.Kr., restaurert i 2009. «Ellemosestien» ligger i Nordsjælland og er en rundt 100 m lang oldtidsvei, solid bygget med en 3 m bred og 60 cm tykk brolegging av naturstein og kantet av stabbestein. I steinalderen var området en liten saltvannsfjord med en liten bebodd øy i. Gradvis tørket fjordarmen ut til myr og våtmark. I dag vet man ikke hvor denne oldtidsveien førte. Nord for København fører oldtidsveien i Farum forbi jættestuen Gretteshøj og videre over Sortemosen (= Svartmyren) til Ryget skog. Området krysses av tolv dype hulveier. I Nørrejylland finnes rester av en oldtidsvei ved Hjørring. I Himmerland i nærheten av Aars ligger den store myren Borremosen, mest kjent for funnet av tre myrlik. På en holme i myren søkte jernalderbønder rundt 300 f.Kr. sammen i en landsby de befestet med vollgrav. En brolagt vei førte fra tørt land ut til Borremose-festningen som ble gjenoppdaget på 1920-tallet og fredet i 1937. Stedet kan besøkes i dag, der man bruker den gamle brolagte veien til og fra.
Irland
På Irland er Corlea en oldtidsvei bygget på en myr. Det ble anlagt et helt nettverk av slike veier over myren. Veiene er bygd opp med tømmer av hassel, bjørk og ore lagt på tvers langs sporet. Tidvis er tømmeret krysset for å gi bedre støtte. Andre tilsvarende oldtidsveier over myrer, toghers, er avdekket og datert til rundt 4000 f.Kr., anlagt og vedlikeholdt av lokale bønder i bronsealderen og inn i jernalderen. Corlea-veien er fra rundt 148 f.Kr. Den ble avdekket i 1994 og er den lengste i sitt slag i Europa. Andre eksempler på slike veianlegg er funnet i England (Somerset Levels, Englands største våtmarkområde ) og i Tyskland.
Storbritannia
I romersk Britannia ble mange av oldtidsveiene bygget over av romerne og dannet fundamentet for deres romerske veier. Før romerne benyttet folk disse oldtidsveiene for å reise mellom bosetningene, men de var uegnet for rask forflytning av tropper og utstyr.
Disse bosetningene var forbundet med hverandre ved oldtidsveier, tidvis referert til som «grønne spor». Veiene eller stiene følger ofte naturlige konturer i landskapet, og utviklet seg over tid da dyr ble drevet fra sted til sted og folk gikk til og fra naboboplasser. Mye av landet var skogkledt; dalstrøkene var fruktbare og var ideelle fisk, jordbruk og gressing av krøtter.
Oldtidsveiene ga forbindelse mellom gårdene og markene, andre gårder, og gravtyper som langhauger. Veiene knyttet også sammen adskilte lokaliteter til leirmøtesteder og transport av flint som krysset landet. Andre var mest sannsynlig prosesjonsveier, som eksempelvis førte til det enorme tempelet ved Avebury i Wiltshire. Langdistanseveier var de som i dag er kjent som: Noen oldtidsveier følger åsryggene, mens andre følger lavere høyder. Lavlandet var i sin tid preget av tett skog og vårmark, og på lange strekninger var det en fordel å følge åsryggene. Ridgeway gikk antagelig fra The Wash langs krittvollskrenten over England via Avebury til den engelske kanal over Salisbury-sletten, en mye lengre rute enn den nåværende nasjonale turstien. Kunsten å bygge veier over myrene, slik som de over Somerset Levels, ble lært av tidlige beboere. Enorme antall tømmerstokker knyttet sammen torvøyene over myrene. Sweet Track er en veiforbindelse over Glastonbury-myrene i Somerset, og er antatt å være en av verdens eldste veianlegg, datert til 3800-tallet f.Kr. (neolittisk tid). Det er i dag bygget en kopi som gir en naturtro opplevelse av oldtidsveien.
Ved vadesteder ble det bygget bro, og flere veier møttes for å benytte seg av broene. Betydelige bosetninger vokste opp ved broene, og det vokste frem handelsplasser.
Tyskland
Det er funnet to oldtidsveier i Tyskland, begge i Wittmoor nord i Hamburg, med navnene Bohlenweg I og Bohlenweg II. På tysk kalles en oldtidsvei for Altstraße («gammel-gate»), mens Bohlenweg er en oldtidsvei bygget av Bohlen, planker. De ble oppdaget i henholdsvis 1898 og 1904, og dateres til 300- (II) og 600-tallet e.Kr. (I). Begge forbandt øst- og vestbreddene av det tidligere utilgjengelige myrområdet. En del av den eldste fra romertiden har en fast utstilling ved Hamburgs arkeologiske museum.
Referanser
Altstraße
Made in Japan
Made in Japan er det første konsertalbumet fra det engelske hard rock-bandet Deep Purple, utgitt i desember 1972.
Bakgrunn
Da Deep Purple skulle turnere Japan for første gang var det et sterkt ønske fra det japanske plateselskapet å få spille inn bandets konserter der med tanke på utgivelse. Bandet svarte nei, men gikk senere med på innspillingene med det forbehold at utgivelsene kun skulle være tilgjengelige i Japan. Etter at de hørte opptakene ble bandet overbevist om at det måtte gis ut i resten av verden også. Lydteknikeren Martin Birch har fått mye av æren for at lyden ble så god som den ble.
Innspillingene foregikk over tre konserter i Japan i august 1972; 15. og 16. august i Osaka og 17. i Tokyo under bandets Machine Head-turné.
Utgivelser
Det ble utgitt som et dobbelalbum, og ifølge notater på coveret er det ikke foretatt noen «overdubs» eller andre studioinnblandinger på albumet. Remaster-utgivelsen fra 1998 inneholder også ekstra-numre fra konsertene. Det er også gitt ut en trippel-CD Live in Japan i 1993, som inneholder de fleste opptakene fra de tre konsertene remikset.
I 2013 var det 40 år siden albumet ble utgitt i USA. Det er funnet noen filmopptak fra konserten i Tokyo 17. august 1972 som har dukket opp på diverse DVD-er de siste årene. Disse blir kanskje samlet på en Made in Japan Super Delux utgave.
Sporliste
Alle låtene er skrevet av Ritchie Blackmore, Ian Gillan, Roger Glover, Jon Lord og Ian Paice unntatt der annet er notert.
Norges Bank Investment Management
Norges Bank Investment Management (NBIM) er en avdeling i Norges Bank som forvalter
Statens petroleumsforsikringsfond ble avviklet ved utgangen av 2010, og kapital ble overført til Statens pensjonsfond utland.
Knut Kjær ledet denne enheten fra oppstarten i 1998 til utgangen av 2007. Fra 1. januar 2008 overtok Yngve Slyngstad, som hadde inntil da vært leder for aksjeavdelingen. I mars 2020 ble Nicolai Tangen ansatt som administrerende direktør, med tiltredelse i september.
Megalomania (Aqua-album)
Megalomania er et musikkalbum med Aqua. Albumet ble utgitt 14. oktober 2011.
Gjelsten Holding
Gjelsten Holding er et privat investeringsselskap eid av Bjørn Rune Gjelsten. Selskapets hovedfokus ligger rundt eiendom og industri, som etterhvert har gitt store penger for selskapet.
Historie
I 2001 sikret Gjelsten Holding 75 % av Fabritius Gruppen, et eiendomsselskap, som Gjelsten Holding senere skulle kjøpe opp fullstendig. Selskapet ble da for alvor involvert i eiendomsmarkedet, og fokuserte mye av sin tid på det. Dette førte til at Lunnstaden-prosjektet på Hafjell ble satt i gang i 2002, som da skulle drives av Hafjell Arena, et datterselskap av Gjelsten Holding.
I 2003 kjøpte Gjelsten Holding opp NOAH (Norsk Avfallshåndtering) fra myndighetene og har siden oppkjøpet jobbet aktivt for å forhindre forurensing og dessuten rydde opp i forurensede områder, blant annet ved Lierstranda. NOAH er fremdeles eid fullstendig av Gjelsten Holding i dag, sammen med både Fabritius og Hafjell Arena.
I 2006 solgte Gjelsten Holding store deler av eiendomsporteføljen i Fabritius for nærmere én milliard kroner.
Selskapet drives i dag fra Aker Brygge, hvor selskapet har hovedkontor, og har vært en svært lukrativ business for Gjelsten selv.
Heinrich Rohrer
Heinrich Rohrer (født 6. juni 1933 i Buchs i Sankt Gallen, død 16. mai 2013 i Wollerau i Schwyz ) var en sveitsisk fysiker. Rohrer mottok Nobelprisen i fysikk i 1986 sammen med Gerd Binnig for deres konstruksjon av Scanning tunneling  mikroskop (STM). Den andre halvdelen av prisen ble tildelt Ernst Ruska for hans grunnleggende elektronoptiske arbeid, og for konstruksjon av det første elektronmikroskopet.
Rohrer begynte på ETH Zürich i 1951, hvor han studerte sammen med Wolfgang Pauli. Doktoravhandlingen handlet om måling av lengdeendringer i superledere ved magnetfeltinduserte superledende overganger, et prosjekt startet av Jörgen Lykke Olsen. I løpet av forskningen fant han ut at han måtte gjøre det meste av forskningen om natten, etter at byen hadde stilnet, fordi målingene var så følsomme for vibrasjoner.
Studiene ble avbrutt av militærtjeneste i det sveitsiske fjellinfanteriet. I 1961 giftet han seg med Rose-Marie Egger. Bryllupsreisen til USA inkluderte en begrenset forskning på termisk ledningsevne av type II-superledere og metaller sammen med Bernie Serin ved Rutgers University i New Jersey.
Retributivisme
Retributivisme (fra latin retribuere - betale tilbake, av re- og tribuere gi, tildele, og -isme) er en rettsfilosofi som argumenterer for at straff, som reaksjon på kriminalitet, er moralsk forsvarlig og rettferdig ut i fra et gjengjeldelsesprinsipp. Retributivisme innebærer at straff skal utmåles i et forhold til forbrytelsen, men krever ikke nødvendigvis at straffen skal være lik konsekvensene ved forbrytelsen. Derimot må en stor forbrytelse straffes strengere enn en liten. Retributivisme blir legitimert ut fra rettferdighet overfor forbryteren, den fornærmede part, de pårørende og samfunnet.
I de fleste kulturer er prinsippet om at straffen skal passe forbrytelsen rådende i rett og etikk. Prinsippets betydnig viser seg i gammel jødisk kultur ved Moselovene som inneholder straffer som «liv for liv, øye for øye, tann for tann, hånd for hånd, fot for fot.» Mange andre dokumenter fra kulturer verden over viser liknende rettsfilosofier, likevel varierer straffeutmåling mye fra kutur til kultur og fra enkeltsak til enkeltsak.
Selv om retributivisme tar for seg konsekvensen av en forbrytelse, utelukker ikke det nødvendigvis at andre forhold som intensjon og miljø også kan tas i betraktning ved straffeutmåling.
I straffefilosofi har man tradisjonelt sett på retributivisme som en kontrast til utilitarisme. Utilitarismen ser på straff som en måte å forebygge fremtidig kriminalitet ved avskrekkelse, mens retributivismen kun ser på straffen som en rettferdig gjengjeldelse.
Anna Christie
Anna Christie er et teaterstykke som hadde premiere på Broadway 2. november 1921. Arthur Hopkins var produsent. I hovedrollene spilte Pauline Lord, George F. Marion og Frank Shannon. Teaterstykket handler om en tidligere prostituert som forelsker seg, men får problemer når fortiden hennes blir kjent. Manus er skrevet av Eugene O'Neill. Produksjonen ble avsluttet i april 1922 etter 177 forestillinger.
Handling
Chris Christopherson mottar en dag et brev fra den voksne datteren sin, Anna, som han ikke har sett siden hun var baby. De avtaler og møtes på en bar. Chris er kaptein på en lekter som frakter kull, og Anna går med på å bli med han på båten. Ombord i båten redder mannskapet Mat Burke og fire andre menn som hadde blitt skipbrudne. Selv om Anna og Mat ikke kommer overens i begynnelsen ender de opp med å forelske seg. Mat vil gifte seg med Anna, men Chris vil ikke at hun skal gifte seg med en sjømann. Anna blir oppgitt over at de to mennene prøver å bestemme over henne. Hun forteller dem sannheten om livet sitt, at hun ble voldtatt mens hun bodde hos slektninger på en gård i Minnesota og at hun endte opp som prostituert. Mat blir rasende da han får høre dette, og begge mennene forlater Anna. Etter en tenkepause vender de tilbake. Anna tilgir Chris for at han ikke var en del av barndommen hennes, og etter en dramatisk konfrontasjon tilgir Mat Anna for at hun var en prostituert. Chris går deretter med på å la dem gifte seg. Det viser seg at både Chris og Mat begge har gått med på å seile med et skip som skal til Sør-Afrika allerede neste dag. Begge mennene lover imidlertid Anna at de skal komme hjem igjen til henne etterpå.
Andre versjoner
I 1923 ble en filmatisering av teaterstykket, regissert av John Griffith Wray og Thomas H. Ince, utgitt. I hovedrollene spilte Blanche Sweet, William Russell, George F. Marion og Eugenie Besserer. I 1930 ble en ny filmatisering av teaterstykket, regissert av Clarence Brown, utgitt. I hovedrollene spilte Greta Garbo, Charles Bickford, George F. Marion and Marie Dressler. Filmen markerte Garbos talefilmdebut. Året etter ble en tysk filmatisering av teaterstykket, regissert av Jacques Feyder, utgitt. I hovedrollene spilte Garbo, Theo Shall, Hans Junkermann og Salka Viertel.
Den 23. januar 1952 hadde en nyoppsetning av teatersykket premiere på Broadway. Produksjonen ble avsluttet 2. februar 1952 etter 8 forestillinger. Den 14. mai 1957 hadde New Girl in Town, en musikalversjon av teatersykket, premiere på Broadway. Produksjonen ble avsluttet 24. mai 1958 etter 431 forestillinger. Den 14. april 1977 hadde en nyoppsetning av Anna Christie premiere på Broadway. Produksjonen ble avsluttet 30. juli 1977 etter 124 forestillinger. Den 14. januar 1993 hadde enda en nyoppsetning av teaterstykket premiere på Broadway. Produksjonen ble avsluttet 28. februar 1993 etter 53 forestillinger.
Aasiaat
Aasiaat (dansk: Egedesminde) er en by i Qeqertalik kommune, som ligger på vestkysten av Grønland. Byen hadde 3120 innbyggere i 2018.
Navn
Det grønlandske navnet Aasiaat betyr «edderkoppene». Dette gjenspeiles i kommunevåpenet for tidligere Aasiaat kommune. Byens danske navn er Egedesminde.
Sverige under Sommer-OL 1980
Sverige under Sommer-OL 1980. 145 sportsutøvere fra Sverige deltok i flere sporter under Sommer-OL 1980 i Moskva. Sverige kom på 11.-plass med tre gull- tre sølv og seks bronsemedaljer.
Aasiaat
Geografi
Aasiaat ligger på vestkysten av Grønland på øya med samme navn, ei av flere øyer som ligger på sørkysten av Diskobukta.
Aasiaat havn er fri for is fra mai til desember.
Historie
Kolonien Egedesminde ble første gang grunnlagt i 1759, ved Eqalussuit, men ble flyttet til sin nåværende plassering 125 km lenger nord i 1763. Byen ble grunnlagt av Niels Rasch Egede, som ga den navnet Egedesmind til minne om sin far Hans Egede. Flyttingen skyldtes at den nye plasseringen hadde gode fangst- og fiskemuligheter, samt gode havneforhold og tilgang til drikkevann. Hans Egede var Grønlands apostel, dvs den første kristne misjonæren her.
På 1900-tallet begynte kolonien å få mer preg av å være en by. Sykehuset ble bygd i 1916 og efterskolen i 1928. Gjennom 1930-tallet utviklet torskeindustrien seg veldig her. Inntektene økte, og byggingen av trehus økte. Fram til dette bodde mange i torvhus.
Under andre verdenskrig etablerte USA værstasjonen Bluie West 5 på stedet. Stasjonen var bemannet med dansk eller grønlandsk personell.
Omkring 1950 kom det mange serviceinstitusjoner, elverk og telestasjon, og de første industriene ble etablert: båtbyggeri og fryseri. Veiene i byen ble også bedre og mer tilpasset bilkjøring. I 1951 bodde det 1 016 innbyggere her. På 1960-tallet kom de første boligblokkene, samtidig som innbyggerne fikk telefon og heliport.
Samfunn
Byen har aldershjem, barnehage, folkeskole (1.–11. klasse), gymnas, lokal yrkesskole, voksen- og barnebibliotek og idrettshall. Aasiaat museum ligger her i Aasiaat, dette er et lokalhistorisk museum med fokus på byens historie og da særlig inuittkulturen.
Den største arbeidsplassen i byen er fiskefabrikken, hvor det produseres krabber og reker. Byen har også et skipsverft. Mange jobber også med fiske og fangst.
Kongeantilope
Kongeantilope (Neotragus pygmaeus) er et av verdens minste klovdyr og tilhører slekten afrikanske dvergantiloper (Neotragus).
Kongeantilopen har en kroppslengde på cirka 40–50 cm og en skulderhøyde på cirka 25–30 cm. Halen utgjør kun 5–8 cm, mens horna blir omkring 3,8 cm hos hannen. Vekten ligger typisk omkring 1,5–3 kg. Arten har myk rødbrun pels som er mørk over ryggen og blir lysere nedover langs flankene og nærmest hvit på framhalsen, i brystet og i buken. Arten er langbeint, men baklemmene er betydelig lengre enn framlemmene. Dette gjør kroppen krummet.
Den er svært sky, og slett ikke lett å få øye på. Enten lever de i par, eller så er de enslige.
Kongeantilopen finnes nesten bare lavlandet i det sørligste Vest-Afrika.
Einar Røttingen
Einar Johannes Røttingen (født 7. februar 1963) er professor i utøvende musikk ved Griegakademiet, institutt for musikk, Universitetet i Bergen. Han har studert piano med Jiri Hlinka ved Bergen Musikkonservatorium og med David Burge ved Eastman School of Music hvor han tok graden Master of Music.
Røttingen har siden sin debut i 1987 vært solist med Bergen Filharmoniske Orkester og Sønderjyllands Symfoniorkester med dirigenter som Dmitri Kitayenko, Ari Rasilainen og Karsten Andersen. Han har i en årrekke medvirket bl.a. i Festspillene i Bergen og Troldhaugens konsertserier som solist og kammermusiker. Foruten i Norge har Røttingen vært på utallige konsertturneer og gitt mesterklasser i USA, Danmark og Japan i tillegg til konserter i Sverige, England, Tyskland, Italia, Romania og Slovenia. Han deltar årlig i kammermusikkserien i Dorf gamle skole i Danmark og ”Harald Sæverud Chamber Music Program” i Maine, USA.
I flere år hadde Einar Røttingen et samarbeid med komponisten Harald Sæverud, noe som resulterte i flere urfremførelser og innspillinger av samtlige verk for klaver og konsert for klaver og orkester med BFO. Han har også samarbeidet med, bestilt og urfremført en rekke verker av flere nålevende komponister. Av nyere innspillinger kan nevnes soloinnspillingen Avgarde og Crumbs Makrokosmos vol.III-IV. CD-ene Hika (med fiolinisten Trond Sæverud) og Norwegian Variations ble kåret til «Selection of the month» i henholdsvis The Strad og International Piano. Sistnevnte CD ble også kåret til «Record of the Year 2005» av The Grieg Society of Great Britain.
Einar Røttingen har mottatt Bergen kommunes Kulturpris og Robert Levins Festspillpris for sitt arbeid og sin profil som pianist og pedagog.
Cathy Reed
Cathy Reed (født 5. juni 1987) er en amerikanskfødt japansk tidligere kunstløper. Han representerte landet sitt under Vinter-OL 2014 i Sotsji, der han ble nummer 21 i isdans.
Sammen med sin bror, Chris, vant hun den japanske landsmestertittelen syv ganger. De deltok i åtte verdensmesterskaper og i to vinter-OL. Hun la opp i 2015.
Roger Valstad
Roger Valstad (født 4. juni 1951, død 3. oktober 2014 ) var en norsk musikkprodusent og lydtekniker fra Trondheim. Han var blant annet kjent for å ha produsert de tre første DumDum Boys-albumene, Blodig Alvor Na Na Na Na Na (1988), Splitter Pine (1989) og Pstereo (1990), som alle ble belønnet med Spellemannprisen i klassen rock. Han har dessuten produsert artister som Gustav Lorentzen (Bli blid! fra 1990, Kanskje kommer kongen – På konsert med Gustav fra 1995 og Amadeus fra 1997), Tre Små Kinesere (365 Fri fra 1990 og Luftpalass fra 1991), Gluntan (Sammen igjen fra 1989) og Ola Uteligger (Brølloppet i Kanaan fra 1985). I tillegg har han medvirket som lydtekniker på en rekke innspillinger, blant annet under innspillingen for Forente Artister i 1985. Han spilte orgel i bandene Tiny Mites og Hitocritical Excellencies.
Jack Walker
Jack Walker (født 19. mai 1929 i Little Harwood i Blackburn, England, død 17. august 2000) var en britisk forretningsmann, mest kjent som eier av fotballklubben Blackburn Rovers
Walker er mest kjent som mannen som «ga» ligagullet i Premier League til Blackburn Rovers. Dette gjorde han gjennom å investere hundretalls millioner kroner i klubben gjennom spillerkjøp og oppgradering av stadion og anlegg.
Han ble milliardær på stålindustri og luftfart. Og som ekte fotballfan, ville han hjelpe sin lokale klubb, Blackburn Rovers, en middelhavsfarer på det nest øverste nivået i England, til å bli en ledende klubb i Europa.
Han finansierte nytt treningsanlegg, fikk bygd om tre av sidene på stadion; Ewood Park, ansatte en høyt ansett manager i Kenny Dalglish og ga nevnte Dalglish nesten frie tøyler når det gjaldt spillerkjøp. Som en følge av dette satte klubben flere engelske rekorder i spilleroverganger. Både Alan Shearer og Chris Sutton var rekordhøye kjøp. I tillegg ble Tim Flowers tidenes dyreste keeper.
Walker oppnådde ligagullet, men det ble aldri noen suksess i Europa-cupene. Han fikk også oppleve nedrykk med sin kjære klubb, før han døde av lungekreft i 2000.
Minnet om Jack Walker vil for alltid leve videre i Blackburn Rovers. Klubben har hedret sin mest kjente supporter og store bidragsyter med en stor statue av ham utenfor hjemmebanen Ewood Park.
Blackburn Rovers]er fremdeles eid av familien Walker, med Jack Walkers bror, Fred, i spissen.
Fylkesbibliotek
Fylkesbiblioteket er det regionale nivået i det norske folkebibliotekvesenet. Fylkesbiblioteket er hjemlet i Lov om folkebibliotek og ledes av en fylkesbiblioteksjef.
Fylkesbibliotekene yter bibliotekfaglig veiledning og assistanse til folke- og skolebibliotekene i fylket og rådgir de lokale myndighetene og bibliotekeierne. Fylkesbiblioteket arrangerer kurs og møter om bibliotekspørsmål. Fylkesbibliotekene ivaretar også tjenester som innebærer samordning og sambruk av boksamlinger som fjernlånsvirksomheten i fylket og organisering av det lokale lånesamarbeidet.
I tillegg har noen fylkesbibliotek driftsansvar for bokbuss – eller bokbåt og de har veiledningsansvar for skolebibliotek i videregående skole.